1.

**Nordfyns Garderforening**

Referat ordinær generalforsamling fredag den 25. september 2020.

Med 22 deltagere i Særslev skytteforenings lokaler.

Formanden bød velkommen, og foreslog på bestyrelsens vegne Nov.-65 Tage Rasmussen som dirigent.

Tage blev valgt og konstaterede, at generalforsamlingen var lovligt indkaldt i.h.t. § 9 i vedtægterne. Herefter fik Renè Rasmussen ordet for formandens beretning.

Renè bad forsamlingen rejse sig for at mindes vores afdøde garderkammerater. Maj-64 Hans Edmund Brockstedt og Marts-58 Hans Kristian Grøn. Ære være deres minde.

Generalforsamlingen skulle have været afholdt i marts måned, men blev aflyst pga. COVID-19. Formanden takkede deltagerne for at møde op trods omstændighederne, og nævnte at det var rart at mødes igen. Renè gjorde opmærksom på, at alle forholdsregler var taget, således at smitterisikoen var minimeret.

Nordfyns Garderforening har ikke haft mulighed for at arrangere udflugter og møder i sommerens løb grundet situationen. Renè nævnte, at han vil prøve at samle Region IV i begyndelsen af det nye år til et foredrag af en tidligere kaptajn hos A.P. Møller. Nordfyns Garderforening afholdt formandsmøde for Region IV i Skovby Forsamlingshus, hvor vi var mødt talstærkt op fra vores forening.

Renè takkede skytter, bowlere, fanebærere og medlemmer for deres støtte, samt bestyrelsen for godt samarbejde. Fanen er velset ved kirkelige handlinger og øvrige arrangementer.

Fra vores forening var der mange som deltog i Repræsentantskabsmødet i Slagelse. Mødet i år er med begrænset deltagelse pga. COVID-19.

Til Inge i køkkenet var der en særlig tak for hendes altid store hjælp.

Formandens beretning blev godkendt.

Herefter fik kasserer Benny Ohlsen ordet for fremlæggelse af regnskabet, som blev oplæst. Regnskabet blev godkendt.

Fastsættelse af kontingent uændret kr. 300,- blev godkendt. Der er pt. 101 medlemmer.

Indbetaling kan ske på kontonummeret som står dels på hjemmesiden og under Nordfyn i Garderbladet.

 2.

På valg til bestyrelsen var Hugo Jensen, Flemming Nielsen og Jacob Nielsen, som alle blev genvalgt. Knud E. Andersen blev genvalgt som suppleant.

Mikkel Haugsted Hansen og Thomas Nielsen blev genvalgt som bilagskontrollanter.

Renè aflagde skydeudvalgets beretning, med ros til skytterne for gode resultater, og en tak til dem som trofast møder op til skydningerne. Vestfyns Garderforening afholdt regionsskydningen i Særslev med et pænt deltagerantal, også fra vores forening. Det vil være prisværdigt, om vi også kunne stille med det antal skytter fra os, når det er andre foreninger der arrangerer. Der har været en nedgang i landsskydning på 15 meter fra 25 til 19 skytter, om det skyldes, at man skal skyde på skydeaftenerne i de 3 første måneder i året er uvist, men vi kan trods alt trække gode præmier hjem, jo flere vi møder op. Renè takkede udvalget, skytterne og hjælpere i køkkenet for godt samarbejde. Der lød også en tak til Særslev Skytteforening for at stille hjælp og lokaler til rådighed for vores forening. Det er populært at invitere damerne med til nogle udvalgte skydninger. Der er 21-29 skytter, og 35-40 når damerne er med. Skydningerne opstarter igen til oktober.

Skydeudvalget består nu af 3 medlemmer: Erik Lillesø, Kim Gram og Renè Rasmussen

Bowling er igen opstartet. Niels Thor Rasmussen indkalder og står for arrangementerne. Det er det sociale samvær der er det primære, og der er 15-16 deltagere 4-5 gange i løbet af vinteren.

Der var ikke indkommet forslag, som ønskedes behandlet på generalforsamlingen.

Under eventuelt orienterede Renè om hans arbejde i Præsidiet, og nævnte at ungeinitiativet går godt og giver flere unge medlemmer. Det blev nævnt i forsamlingen, at det er lang tid når lokalforeningerne skal vente 10 år på evt. at få overflyttet de nye medlemmer. Renè overrakte hæderstegn til (ikke til stede og vil få tegnet på et senere tidspunkt): 10 årstegn Apr.- 09 Bendt A. A. Buse, ( Juli-99 Tim B. Jensen ), Maj-48 Jørgen Perch Nielsen. 25 årstegn Sept.-84 Flemming Nielsen, ( Juli-94 Jens L. Rasmussen ), Nov.-93 Helge H. Rasmussen 50 årstegn ( Maj 70 Allan Lind Hansen ), Maj-70 Torben Steen Nielsen og Maj-70 Jørgen Rasmussen. 60 årstegn Marts-58 Helge Christensen, Marts-57 Jakob Gram og Nov.-57 Jens Herluf Hansen. Til foreningens gode skytter var der flotte præmier. Renè ønskede hver enkelt tillykke.

Herefter erklærede dirigenten generalforsamlingen for afsluttet, og Renè takkede Tage for godt dirigentskab. Der blev budt på koldt bord med lune retter, som indledtes med et nifoldigt leve og en skål for H.M. Dronningen.

Bestyrelsen har efterfølgende konstitueret sig : Formand Renè Rasmussen, næstformand Jacob Nielsen, kasserer Benny Ohlsen, webmaster Flemming Nielsen og sekretær Jørgen Rasmussen.

Maj-70 Jørgen Rasmussen